করোনা ভাইরাস: বাংলাদেশে নতুন শনাক্ত ১৬০০ জন, মৃত্যু ১৫ জনের
বাংলাদেশে করোনাভাইরাসে আক্রান্ত হয়ে গত ২৪ ঘণ্টায় ১৫ জনের মৃত্যু হয়েছে বলে স্বাস্থ্য অধিদপ্তর জানিয়েছে।
এই সময়ে নতুন করে আরও  ১৬০০ জন কোভিড-১৯ রোগী শনাক্ত হয়েছেন।
এ নিয়ে ভাইরাসটিতে আক্রান্ত হয়ে মোট ৫৬০৮ জনের মৃত্যু হলো।
আর এখন পর্যন্ত বাংলাদেশে করোনাভাইরাসে আক্রান্ত হিসেবে শনাক্ত হলেন মোট ৩ লাখ ৮৪ হাজার ৫৫৯ জন।
স্বাস্থ্য অধিদপ্তরের দেয়া একটি সংবাদ বিজ্ঞপ্তিতে এসব তথ্য জানানো হয়েছে।
গত ২৪ ঘণ্টায় পরীক্ষা করা নমুনার হিসাবে বাংলাদেশে এখন প্রতি ১০০ জনে আক্রান্ত হচ্ছেন ১১.৩৪ জন।
স্বাস্থ্য অধিদপ্তরের তথ্য অনুযায়ী, গত ২৪ ঘণ্টায় বাংলাদেশে কোভিড-১৯ রোগ থেকে সুস্থ হয়েছেন ১৭৮০ জন। বাংলাদেশে এ পর্যন্ত কোভিড-১৯ থেকে মোট সুস্থ মানুষের সংখ্যা ২ লাখ ৯৯ হাজার ২২৯ জন।
সরকারি তথ্য অনুযায়ী,  প্রতি ১০০ জন আক্রান্তের মধ্যে ৭৭.৮১ জনের বেশি সুস্থ হয়ে উঠছেন।
এতে বলা হয়েছে, গত ২৪ ঘণ্টায় ১৪ হাজার ১০৪ জনের নমুনা পরীক্ষা করা হয়েছে।
এখন পর্যন্ত দেশটিতে মোট নমুনা পরীক্ষা হয়েছে ২১ লাখ ২৬ হাজার ৫৫২ জনের।
মৃতদের মধ্যে নয় জন পুরুষ, ছয় জন নারী।
কাদের মাস্ক ব্যবহার করতে হবে আর কাদের জন্য জরুরি নয়
করোনাভাইরাস: বাজার থেকে কেনা খাবার কতটা নিরাপদ?
করোনাভাইরাস আক্রান্ত ব্যক্তি মারা গেলে লাশ দাফনে ঝুঁকি আছে?
টাকার মাধ্যমে করোনাভাইরাস ছড়াতে পারে কি?
কোথায় কতোক্ষণ বেঁচে থাকে কোভিড-১৯ এর জীবাণু, নির্মূলের উপায়
বাংলাদেশে ফুসফুসের অসুখের যেসব মূল কারণ, যেভাবে সুস্থ রাখবেন

বাংলাদেশে করোনাভাইরাসে আক্রান্ত হয়ে গত ২৪ ঘণ্টায় ১৫ জনের মৃত্যু হয়েছে বলে স্বাস্থ্য অধিদপ্তর জানিয়েছে।